Zapiro een van die 10 beste spotprentkunstenaarsEen van Zapiro se spotprente (Foto: Facebook via Zapiro) Die Suid-Afrikaanse spotprentkunstenaar Zapiro is onlangs deur die Amerikaanse webwerf Top Teny aangewys as die tweede beste spotprentkunstenaar ter wêreld. Zapiro (Jonathan Shapiro) was onlangs in die media toe hy Shaun Abrahams, hoof van die Nasionale Vervolgingsgesag, as ŉ apie uitgebeeld het waar pres. Jacob Zuma die orrel draai. Die Gautengse departement van onderwys het ook kapsie gemaak oor ŉ Zapiro-spotprent wat in ŉ gr. 6-vraestel verskyn het. Hoewel hy bekend is vir sy omstreke politieke spotprente, blyk dit ŉ suksesresep te wees, aangesien hy slegs deur die Amerikaanse spotprentkunstenaar Berkeley Breathed, uitgestof is. Hiermee die tien beste spotprentkunstenaars ter wêreld: 1. Berkeley Breathed Breathed is een van die bekendste Amerikaanse spotprentkunstenaars in die wêreld. Hy is ook ŉ kinderboekskrywer, regisseur en draaiboekskrywer. Hy het die Pulitzer-prys vir redaksionele spotprente in 1987 gewen. Zapiro, oftewel Jonathan Shapiro (Foto: www.zapiro.com) 2. Zapiro Zapiro is ’n bekroonde spotprenttekenaar van Kaapstad. Hy het in 1987 as ŉ spotprenttekenaar vir die koerant, South begin werk. Hy het ook al vir koerante soos Mail & Guardian, The Sunday Times, Cape Times, Cape Argus en Pretoria News gewerk. 3. Satish Acharya Acharya is ŉ spotprenttekenaar van Kundapura in Indië. Hy glo dat die kuns van spotprentteken nie geleer hoef te word by instansies nie. Hy teken oor alles wat verband hou met joernalistiek en media. 4. Khalid Wad Albaih Albaih is ŉ Soedannese kunstenaar en politieke spotprenttekenaar van Doha, Katar. Hy gebruik sosiale en politieke satire om verskillende dinge te kritiseer en kommentaar te lewer oor wat in die Midde-Ooste en die res van die wêreld gebeur. 5. Jeroom Snelders Snelders is een van die bekendste spotprenttekenaars en komiese kunstenaars van België. Hy het in 2002 die Press Cartoon Belgium-toekenning gewen. Sy spotprente is al in verskeie boeke gepubliseer. 6. Manjul Manjul is ŉ spotprenttekenaar van Indië en werk as hoof-spotprenttekenaar by die Daily News & Analysis in Mumbai. 7. Paul Zanetti Zanetti, Australiese kunstenaar en blogger, se spotprente het nasionaal en internasionaal aanlyn, sowel as in baie publikasies, verskyn. 8. Matt Bors Bors is ŉ politieke spotprenttekenaar van Portland, Oregon. Hy is ook die stigter van die strokiesprente-webwerf “The Nib”. 9. David Pope Pope is ŉ illustreerder en politieke spotprenttekenaar van Canberra, Australië. Sy spotprente het al verskyn in The Republican, The Northern Rivers Echo en The New Doctor. 10. F. Branco Branco staan bekend as een van die kreatiefste politieke spotprenttekenaars in Amerika. Sy spotprente is in verskeie publikasies en webwerwe soos Conservative Chronicle, Legal Insurrection, Net Right Daily en Liberty Alliance gepubliseer. Bron: Top Teny